NaiveNeuron/SloPal huggingface dataset:
Dostál, Ondrej, poslanec NR SR (2019-03-28):
Ďakujem. Pani poslankyňa Zimenová, na rozdiel od predrečníka si myslím, že fakty treba používať, a netreba sa tváriť, že ich treba používať opatrne, a, naopak, veľmi oceňujem, že si povedala konkrétne fakty, lebo problém násilia páchaného na ženách je rozšírený viac, ako si zrejme väčšina ľudí myslí, a je vážnejší, ako si zrejme väčšina ľudí myslí, a áno, naozaj niekedy to vyzerá ako horor. Riešením nie je, že sa odsťahujeme zo Slovenska, riešením je, že s tým problémom budeme sa snažiť robiť. Ratifikácia Istanbulského dohovoru, samozrejme, že by nebola všeliekom, ale bola by krokom v úsilí niečo s problémom domáceho násilia robiť. Spomenula si aj znásilňovania v rámci manželstva. V Istanbulskom dohovore sa hovorí o stereotypoch, ktoré treba odstraňovať. A toto je napríklad jeden taký veľmi vážny a škodlivý stereotyp, že keď je to v rámci manželstva, tak to vlastne ani nemôže byť znásilnenie, lebo veď tá manželka si iba plní svoje povinnosti. Tak toto je napríklad stereotyp, ktorý je škodlivý a ktorý treba odstraňovať. Ďalší stereotyp, ktorý je škodlivý a ktorý treba odstraňovať, je že čo sa doma upečie, to má ostať doma, že aj keď je tam nejaké násilie, tak pokiaľ to nie je tak, že ten muž ženu zabije, no tak predsa nepôjde, neopustí ho kvôli tomu, nerozbije rodinu, nepôjde dávať trestné oznámenie na otca svojich detí. Aj toto je negatívny stereotyp, keď dochádza k násiliu, tak je potrebné to riešiť. Netreba si predtým zatvárať oči a netreba si nahovárať, že ten násilník sa polepší len tak sám od seba. Toto sú negatívne stereotypy, s ktorými treba niečo robiť, keď vám chýbali nejaké konkrétne.
Bugár, Béla, podpredseda NR SR (2019-02-01):
Ďakujem. Otváram rozpravu. Žiadnu písomnú prihlášku som nedostal. Pýtam sa, že kto sa hlási do rozpravy ústne. Pán navrhovateľ ako jediný. Končím možnosť sa prihlásiť do rozpravy. Nech sa páči, pán poslanec Klus, máte slovo.
Dostál, Ondrej, poslanec NR SR (2022-12-05):
Vážení kolegovia, vážené kolegyne, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona, tlač 1307. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií, v ktorom sa uvádza, vo všeobecnej časti dôvodovej správy sa uvádza, že zákon nebude mať dopady na štátny rozpočet. Zákon bude mať dopad na rozpočet dotknutých obcí, náklady spojené s označovaním ulíc a iných verejných priestranstiev nazvaných v súlade s § 2b ods. 5 zákona č. 369/1990 Zb. zabezpečuje obec na vlastné náklady. V doložke vybraných vplyvov sa uvádza, že návrh nebude mať vplyv na rozpočet verejnej správy. Podotýkam, že rozpočty obcí sú súčasťou rozpočtu verejnej správy. Z tohto dôvodu a v súlade s § 33 ods. 1 zákona o rozpočtových pravidlách verejnej správy musia byť v predloženom návrhu uvedené a zdôvodnené predpokladané finančné dôsledky na rozpočet verejnej správy, a to nielen na bežný rok, ale aj na tri nasledujúce rozpočtové roky. Spolu s tým musia byť uvedené aj návrhy na úhradu zvýšených výdavkov, upozorňuje ministerstvo financií. Zo znenia uvedeného návrhu zákona nie je zrejmý účel navrhovanej úpravy. Rovnako nie je zrejmý ani z jeho dôvodovej správy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhujem výbor pre verejnú správu a regionálny rozvoj. Odporúčam, aby predmetný návrh zákona výbory prerokovali do 27. januára 2023 a v gestorskom výbore do 30. januára 2023 od prerokovania návrhu zákona v prvom čítaní. Pán predsedajúci, otvorte, prosím, všeobecnú rozpravu.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-10-21):
Ďakujem pekne. Ja len chcem dopovedať, že pri zmenách názvov inštitúcií dňom účinnosti tejto zmeny, alebo nového právneho stavu, sa vlastne vďaka takémuto novému stavu implicitne menia, adaptujú všetky názvy, resp. v tomto vzťahu v súvislosti v celom právnom systéme. Iba toľko.
Vaľová, Jana, poslankyňa NR SR (2019-10-16):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2006-10-19):
(Hlasovanie.) 131 prítomných, 54 za, 77 proti. Konštatujem, že sme uvedený návrh neschválili. Budeme pokračovať prvým hlasovaním podľa § 73 ods. 3.
Martvoň, Anton, poslanec NR SR (2012-12-13):
Ďakujem pekne za slovo. Štefan, ty nie si obyčajný človek, ty si výnimočný človek. Ja som síce trošku neskôr prišiel do sály, ale chcel som sa spýtať, aký si to vlastne mal ten zážitok s tou študentkou v Glasgowe? Ďakujem.
Richter, Ján, minister práce, sociálnych vecí a rodiny SR (2014-11-09):
Ďakujem pekne. Chcem poďakovať všetkým za, tí, ktorí sa vecne vyjadrili k veci. Ja som mal ambíciu vo svojom vystúpení reagovať na veci, ktoré sa bezprostredne dotýkajú rezortu práce, sociálnych vecí a rodiny. Nemám ambíciu ani zodpovednosť na to, aby som mohol reagovať za pozície aj iných rezortov. Ale za svoj rezort si zodpovedám a mal som záujem tu nielen si vypočuť ten veľmi ostrý prejav, ale naň reagovať. Nereagoval som na minulosť. Ja som reagoval na prítomnosť. Viac ako milión eur dopady z týchto dvoch podvodných zmlúv sme museli riešiť teraz z dopadu rozpočtu ministerstva. (Potlesk.) Ja som musel ukrátiť ľudí, nedostali mzdy, ktoré si zaslúžia! To je o tejto vláde, to je aj o mojej zodpovednosti. Preto to hovorím, to nie je minulosť, to je veľká prítomnosť. Druhá poznámka, daňový poradca a minister práce sociálnych vecí a rodiny, pán Matovič, však to je veľký rozdiel. Daňový poradca sa tým živí, ale minister práce, sociálnych vecí a rodiny musí odstraňovať, nazvem to, tie diery, pokiaľ ten zákon má, a nie ich spisovať a rozdávať. V konečnej miere ja môžem poďakovať, veľakrát tak upozornil možno aj na zákonoch, ktoré som ja dával. Ja som len to mal záujem pomenovať. A zdalo sa to byť veľmi, hm, nechcem povedať aké, že návšteva, ktorá príde na ministerstvo, či už domáca alebo zahraničná, dostala takúto publikáciu. Ja neviem, podnikal ako minister? (Reakcia z pléna.) Možno, že ju mali aj v anglickej verzii, podľa toho, čo pani Nicholsonová povedala. No a tretia vec, k pani Nicholsonovej. No, pani poslankyňa, ja celkom nerozumiem, no, ja sa mám hanbiť za výber vášho poradcu?! Veď ja som len poukázal na váš výber. A povedal som (výkrik v sále), že mojím záujmom je pôsobiť inak... (Prerušenie vystúpenia časomerom.)
Sulík, Richard, predseda NR SR (2010-12-02):
Ďakujem. Slovo má pán poslanec Kaník.
Senko, Ján, poslanec NR SR (2010-09-08):
Ďakujem za slovo, pán podpredseda. Vážené pani poslankyne, vážení páni poslanci, predseda Výboru Národnej rady Slovenskej republiky pre kultúru a médiá ma určil za spravodajcu k návrhu poslanca Národnej rady Slovenskej republiky Vladimíra Jánoša na vydanie zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. V súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálno-právnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy, o hospodárskom a finančnom dopade a vplyve na rozpočet verejnej správy, o dopade na životné prostredie a nároky na pracovné sily, ako aj obsahuje aj stanovisko Ministerstva financií Slovenskej republiky. Osobitná časť dôvodovej správy obsahuje odôvodnenie ustanovení navrhovaného zákona. Návrh zákona obsahuje doložku zlučiteľnosti s právom Európskej únie a s právom Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 23. augusta 2010 č. 46 navrhujem, aby v prípade jeho postúpenia do druhého čítania návrh zákona prerokovali: ústavnoprávny výbor, výbor pre hospodárstvo, výstavbu a dopravu a výbor pre kultúru a médiá. Za gestorsky výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 11. októbra 2010. Vážený pán predsedajúci, ďakujem, skončil som. Prosím, otvorte rozpravu.
Bugár, Béla, podpredseda NR SR (2016-05-18):
To ako sa dá? No nie, keď sa prezentujete, tak môžte hlasovať.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 142 poslancov, za 114, proti 18, zdržalo sa 7 a 3 nehlasovali. Návrh bol schválený. Ďalej.
Osuský, Peter, poslanec NR SR (2020-09-24):
Ďakujem za slovo. Samozrejme, kolega sa domnieval, že zareagujem na bombardovanie Apolky a ja tak urobím. Krajina a režim, ktorý tak miluje, ktorý je priam jadrom viery jeho strany, ak mu to uniklo, vyhlásil Spojeným štátom vojnu. Nie Spojené štáty vyhlásili vojnu Slovenskej republike, ale Slovenská republika vyhlásila vojnu Spojeným štátom. Boli sme teda nepriatelia, ktorí vyhlásili vojnu. A vyrábali sme benzín pre Wehrmacht. A to je celý príbeh. A potom už len taká úvaha, keď hovorí o tom, ako sme sa vzdali vlastnej štátnosti, ako takmer nie sme, ako sme sa už zliali a stali vazalmi. Neustále si lámem hlavu, prečo to, preboha, urobilo pár miliónov Dánov, Holanďanov, Belgičanov, Rakúšanov, Čechov, Slovincov. Prečo sa, preboha, všetci vzdávajú vlastnej integrity, vlastnej krajiny, keď je to tak strašné, ako to pán poslanec Mazurek vidí.
Bugár, Béla, podpredseda NR SR (2019-10-18):
Nech sa páči, prezentujme sa a hlasujme. (Hlasovanie.) Prítomných 128, za 108, proti 2, zdržalo sa 18 poslancov. Návrh sme schválili. Vyhlasujem prestávku do 11.20 hod. a budeme pokračovať v programe. (Prestávka.) (Po prestávke.)
Danko, Andrej, podpredseda NR SR (2023-12-19):
S reakciou poslanec Szalay.
Zmajkovičová, Renáta, podpredsedníčka NR SR (2014-07-08):
Pán poslanec Jurzyca.
S. Janiš, poslanec: (2008-06-18):
Kolegyne, kolegovia, výbor pre hospodársku politiku ma uznesením určil za spravodajcu k vládnemu návrhu zákona (tlač 635). Konštatujem, že uvedený návrh zákona spĺňa všetky náležitosti uvedené v rokovacom poriadku. Zo znenia návrhu je zrejmý aj účel navrhovanej úpravy. Vychádzajúc z oprávnení, ktoré pre mňa ako spravodajcu v prvom čítaní vyplývajú a v súlade s rozhodnutím predsedu Národnej rady navrhujem, aby zákon bol postúpený do druhého čítania a aby bol prerokovaný vo výboroch pre hospodársku politiku, výbore pre verejnú správu a regionálny rozvoj a vo výbore pre obranu a bezpečnosť. Za gestorský výbor navrhujem výbor pre hospodársku politiku. Všetko, pani predsedajúca, môžete otvoriť rozpravu.
Stanko, Július, poslanec NR SR (2011-09-14):
Spomenuli ste, že za posledný rok sa narobili akési škody v poľnohospodárstve. Nuž keď sa spýtate roľníkov, kedy zažili najlepšie časy za posledných 20 rokov, tak asi naozaj všetci vám zhodne odpovedia, že to bolo za druhej vlády Mikuláša Dzurindu, kedy bol ministrom Zsolt Simon a štátnym tajomníkom môj sused Marián Radošovský. Vtedy sa naozaj darilo. A práve, práve za vlády Roberta Fica nastal absolútny pád agrosektoru. Z toho absolútneho výslnia roľnícky stav padol tak hlboko, že hlbšie sa už snáď padnúť ani nedá. Je pravda, že za tri roky sa vymenili štyria ministri. Je pravda, že to boli ministri zo strany, ktorá už dneska nie je v parlamente. Ale predsa len nedá sa zbaviť tej spoluzodpovednosti vtedajšej vládnej koalície. No a ďalšia vec, ktorá ma vyrušila, tak bolo to, že ste spomenuli, že pri výstavbe diaľnic sa pozerá len na cenu a nie žiadnu kvalitu. Tak spomeňme si, kto chcel stavať užšie cesty v dobe, keď sa dbá na bezpečnosť vo všetkých oblastiach ľudského života? Absolútne sa ignorovala potreba bezpečnosti ciest. Bolo to zdôvodňované tým, že ideme šetriť. Tak namiesto toho, aby sa menej šafárilo pri výstavbe diaľnic, tak v tom čase sme mali stavať užšie cesty.
Gröhling, Branislav, poslanec NR SR (2018-02-08):
Martin, ty si to vyslovene, ja to poviem úplne tak otvorene, v 2015. bolo treba minúť 44 mil. eur z eurofondov, a preto sa vymyslel zákon o odbornom vzdelávaní. Bodka. Kde na 2 500 žiakov, každý jeden žiak stal 17-tisíc eur a doteraz absolútne nevieme, na čo tých 17-tisíc euro na toho žiaka bolo použité, keď máme takéto zapojenie. Nemáme absolútne žiadne informácie, pretože žiadna inštitúcia nevie povedať, koľko tých žiakov bolo zapojených, aké sú výsledky, aká je spokojnosť. Z týchto prostriedkov bola urobená aj pasportizácia, ako materiálno-technické vybavenie. My doteraz sme nikto nevideli túto pasportizáciu a nevieme, aké sú jej výsledky. My nevieme, aké boli poskytované programy, lebo keď si zoberiete ešte staré kontinuálne vzdelávanie, tak ste tam našli nejaké dva druhy vzdelávania pre odborné predmety. Takže opäť sa pýtam, na čo bolo použitých tých ďalších, na čo bolo použitých tých 44 mil.? A v súčasnosti ešte prebieha aj ďalší národný projekt, kde bude sa vytvárať 8 duál pointov v jednotlivých krajských mestách, ktoré budú stáť ďalších 6 mil., kde v každom krajskom meste bude nejaký stánok, kde budú môcť žiaci z celého toho kraja chodiť do tohto stánku a tam neviem, čo sa budú pýtať, bude tam asi nejaký dotazník, lebo to sa najlepšie pripraví, a stojí to najviac peňazí s tým, že chceš byť murár, baví ťa varenie alebo čokoľvek, a na základe toho poviete, že no tak ty budeš hutník, ty budeš elektroinštalatér, a takýmto spôsobom fungujeme. Ja by som sa potom chcel spýtať, že ako tam tí žiaci budú chodiť, kto bude preplácať tú cestu, kto bude platiť všetky ostatné náklady, kto bude pospisovať zodpovednosť pri tom cestovaní, že či nie je jednoduchšie, aby sa naozaj tá informatizácia, informatickosť ohľadom odborného vzdelávania riešilo cez výchovných a kariérnych poradcov, ktorých máme na každej základnej škole. Ďakujem.
Hrnčiar, Andrej, podpredseda NR SR (2016-10-19):
Ďakujem. Chce pán minister zaujať stanovisko? Nech sa páči.
Ivan, Miroslav, poslanec NR SR (2018-10-16):
Ďakujem za slovo. Budem celkom stručný. Pán minister, chválim vás, že ste prišli s týmto návrhom zákona... (Reakcia z pléna.) Nie, nekončím s týmto prejavom (povedané so smiechom), čo je škoda, že prichádzate s ním až teraz. Mali sme, zo strany Sloboda a Solidarita sme predkladali takýto návrh zákona a vyhľadal som si teraz, kedy sme ho predkladali, bolo to v apríli 2017 a mal byť účinný od 1. augusta 2017. Už mohol byť účinný viac ako rok. Nemuseli sme tu mať zakázanú spoločnosť, súdom zakázanú spoločnosť, ktorá v tejto oblasti podnikala, mohli sme byť oveľa, oveľa ďalej. A takto to, bohužiaľ, v tejto Národnej rade funguje. Inšpirovali ste sa už dvakrát, najprv keď sme predkladali zákon, aby sme znížili tie nehorázne pokuty za to, že niekto používa diaľnicu bez kúpy známky. Predložili ste to neskôr. Rovnako to tak bolo s pokutami za, za zmeškanie kontroly technického stavu vozidla v STK-čkach. Teraz toto, ja len možno by som vám pripomenul, ešte sme predkladali jeden zákon, novelu stavebného zákona, mohli by ste sa tiež inšpirovať, aby sme nemali také havárie stavieb, ako sme tu v minulosti mali. Ja viem, že to je možno mimo tejto témy, ale tú vec, že to je inšpirácia z nášho poslaneckého klubu, tak toto spoločné s tým má. A možno len na záver, budeme k tomuto zákonu, ja teda deklarujem zároveň, že za náš klub tento návrh zákona váš podporíme, obsahovo je prakticky zhodný s tým naším návrhom a budeme k nemu organizovať dopravnú komisiu pod výborom pre hospodárske záležitosti 15. novembra, tak ak môžte, tak si možno poznačte tento termín, pozveme všetky dotknuté osoby, ktorých sa tento zákon bude týkať, či už to budú aj súčasní taxikári, či to budú nové firmy, ktoré využívajú platformy, ale aj ďalšie iné organizácie, ktorých sa to môže týkať. No a na základe tej komisie a záverov z nej potom predložíme v druhom čítaní pozmeňujúce návrhy, ktoré by mohli precizovať tento návrh zákona, lebo ako som si všimol, tých pripomienok v ňom bolo počas pripomienkového konania dosť. Takže nateraz len deklarujem, podporíme to, výborne, škoda, mohlo to už dávno platiť a vidíme sa potom v druhom čítaní.
Bugár, Béla, podpredseda NR SR (2018-10-23):
Nech sa páči, pán poslanec Simon, môžte reagovať na faktické.
Podmanický, Ján, poslanec NR SR (2021-05-03):
Áno, áno, chcem len povedať, že v tomto prípade teda sťahujem svoj procedurálny návrh, a chcem oceniť, teda že vláda Slovenskej republiky ma takto na slovo poslúcha. Takže nie je pravda, že pán premiér Heger poslúcha pána ministra Matoviča, pán premiér Heger poslúcha pána poslanca Podmanického. Ďakujem pekne. (Potlesk a smiech v sále.)
Blanár, Juraj, podpredseda NR SR (2021-11-04):
Pán poslanec Filip Kuffa.
Suja, Miroslav, poslanec NR SR (2022-06-24):
Ďakujem za slovo, pán predsedajúci. Takže keď si tu pripomíname nejaké smutné výročia, tak ja by som rád zablahoželal ministrovi k dnešným meninám a, samozrejme, kolegom takisto, ktorí sú Jánovia, a ďakujem kolegom za faktické pripomienky, ktoré vzniesli k môjmu vystúpeniu. Ja by som ešte len navyše povedal jednu vec. Pán minister, tento náš jednoduchý minister ešte na výbore nám povedal takú zvláštnosť, že vo väčšine okresov je aj mor, ten prasačí mor, že na Slovensku je, ak si dobre pamätám, 79 okresov a 32 bolo, teraz to kleslo o dva asi v 30, no tak 30 je väčšina okresov aj podľa ministra, že sa to šíri, že to nedokážeme zastaviť, takže asi takýto je kompetentný minister Budaj, nevie ani počet okresov na Slovensku. Vyjadruje sa k veciam, o ktorých nemá ani šajnu, a ešte kľudne bez zaváhania, zaváhania klame a potom povie, že my to vytrhávame z kontextu, že on to tak nemyslel. No bolo by to na smiech, keby minister Budaj nebol ministrom. Ale, bohužiaľ, jeho činy alebo jeho konanie má dôsledky pre celé Slovensko a vidíme, aký majú následok. Mŕtvych, ťažko zranených, traumy do konca života, vnúčence bez starého otca, ľudia, ktorí sa boja ísť do lesa, chodiť do prírody, prestali chodiť na chaty. Vyľudňovanie vidieka. Ja si myslím, že toto je ten rozdiel, toto nie je ten rozdiel vidieka, čo ste sľubovali v progres... v programovom vyhlásení vlády, kolegovia. V programovom vyhlásení vlády ste mali jasne napísané: rozvoj vidieka, podpora ekologických farmárov, zvýšenie potravinovej sebestačnosti, ale opak sa deje pravdou. Environmentálne záťaže ani nehovorím, gudrónové jamy a podobne. Nič sa neodstránilo. Ďakujem.
P. Hrušovský, predseda NR SR: (2003-09-24):
(Hlasovanie.) Prítomných je 123 poslancov, za 34, proti 12, zdržalo sa 76,  nehlasoval 1. Návrh sme neschválili.
P. Paška, predseda NR SR: (2007-10-29):
(Hlasovanie.) 134 prítomných, 77 za, 26 proti, 31 sa zdržalo. Konštatujem, že sme postúpili návrh zákona do tretieho čítania. Pristúpime k tretiemu čítaniu . Otváram rozpravu v treťom čítaní. A pýtam sa, či sa chce niekto prihlásiť do rozpravy. Pán poslanec Mikuš? Nie, to je omyl. Končím možnosť prihlásiť sa do rozpravy. A vyhlasujem rozpravu za skončenú. A budeme hlasovať, pán spravodajca.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 142, za 103, proti 5, zdržalo sa 34 poslancov. Návrh sme schválili.
Vaľová, Jana, poslankyňa NR SR (2020-09-23):
Ďakujem veľmi pekne. Pán poslanec Mazurek, ja si ten zákon pozriem a tak na 80 % som presvedčená, že ho aj podporím, ale prejdem z vašej teórie do praxe, dobre? Pretože toľko vecí, čo ste tu porozprávali teoretických, pretože doposiaľ sa v žiadnej krajine nepodarilo ešte regionálne rozdiely úplne vyrovnať, kiež by sa Slovensku to darilo rýchlejšie, ale poďme do praxe. Nechcela som na vás reagovať, čo sa týka Vranova, ale poviem to. O Vranove vôbec nič neviete, tak nerozprávajte! Vranov je priemyselný park, kde sú prenajaté pozemky na dvanásť rokov, keďže to primátor veľmi zle urobil, na pätnásť, už je to na dvanásť, lebo podmienka bola len na pätnásť rokov, už je to na dvanásť, už je to na desať a je to presne v prostriedku priemyselného parku, takže firmy majú obrovské riziká tam ísť podnikať. Tak aby ste vedeli, nie preto, že Fico tam strihal pásku. Ďalšiu vec, ktorú vám chcem povedať, je, že, samozrejme, beriem, že automobilový priemysel nešiel dole, automobilový priemysel teraz išiel hore, lebo ľudia zistili, že pri kríze sú autá veľmi dobrým dopravným prostriedkom a vyhýbajú sa doprave, ale to len tak v skratke, ale poďme na to, čo by sme mohli urobiť. Možno nie veľké podniky, ktoré keď prídu na východ, majú obrovské finančné problémy z toho dôvodu, že presne ako ste povedal, nie sú tam cesty a predraží sa doprava. A na druhej strane máme Schengen, keby sme mali otvorenú Ukrajinu, je to obrovský trh, tam by sme mohli vyvážať. A ja si myslím, že kedysi naozaj, a bolo by dobré, vhodné do agrosektora ísť, pretože kedysi naozaj boli bitúnky, keď si spomínate. Bitúnky sa zničili na celej našej republike. Ľudia dnes môžu pestovať, vracať sa k zdravým potravinám, aby naozaj mali dobrú obranyschopnosť organizmu. A ja si myslím, že je najdôležitejšie a najviac vtedy na východe, na strede bol práve ten agrosektor, družstvá a všetko, tam by sme mali sa proste venovať týmto veciam. A, samozrejme, takisto ak ideme nejaké firmy, aby šli na východ, tak sa nepozeráme len na nezamestnanosť, ale pozeráme sa aj na školstvo, pretože akonáhle tam nemáte ľudí, ktorí vyjdú stredné školy alebo vysoké školy s daným zameraním, zasa len musia cestovať do iných regiónov, ale vlastne o tom... (Prerušenie vystúpenia časomerom.)
Pčolinský, Peter, podpredseda NR SR (2022-11-30):
Ďakujem pekne. Toto bolo záverečné slovo, čiže nedá sa reagovať faktickou poznámkou. Pán navrhovateľ, predpokladám, že nechce vystúpiť. Hlasovať o tomto bode budeme o jedenástej. Vážené poslankyne, vážení poslanci, tak ste sa dočkali a ideme rokovať o štátnom rozpočte. Čiže pristúpime k druhému čítaniu o vládnom návrhu zákona o štátnom rozpočte na rok 2023. Vládny návrh zákona je uverejnený ako tlač 1193 a je súčasťou návrhu rozpočtu verejnej správy na roky 2023 až 2025. Informácia výboru má tlač 1193a. Z poverenia vlády Slovenskej republiky vládny návrh zákona odôvodní podpredseda vlády a minister financií Slovenskej republiky Igor Matovič. Prosím teda pána ministra, aby sa ujal slova. [Rokovanie o vládnom návrhu zákona o štátnom rozpočte na rok 2023 ( o vládnom návrhu rozpočtu verejnej správy na roky 2023 až 2025) , tlač 1193.]
Ďuriš Nicholsonová, Lucia, podpredsedníčka NR SR (2017-04-07):
V rozprave teraz vystúpi pani poslankyňa Kiššová, nech sa páči.
Danko, Andrej, predseda NR SR (2017-04-06):
Na vystúpenie pani poslankyne jedna faktická. Uzatváram možnosť prihlásenia s faktickými poznámkami. Pani poslankyňa Zemanová, nech sa páči.
Grendel, Gábor, podpredseda NR SR (2020-11-03):
Ďakujem pekne. Pán poslanec Osuský bol jediný ústne prihlásený do rozpravy, takže vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Nie. Prerušujem rokovanie o tomto bode programu. Pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 310/2019 o fonde na podporu športu a o zmene a doplnení niektorých zákonov. Návrh zákona je pod tlačou 223. Spoločná správa výborov má tlač 223a. Dávam slovo poslancovi Radovanovi Slobodovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov , tlač 223.)
Sulanová, Magdaléna, poslankyňa NR SR (2021-05-06):
Ďakujem pekne. Pán poslanec Beluský perfektne vysvetlil, o čo vlastne ide. Ja si myslím, že, nie som si teda istá, či poslanci koaliční pochopili náš zámer. Tu nejde vôbec o vystúpenie z Európskej únie, tu ide len o odstránenie rozporu v ústave. My sme mali pôvodne ten čl. I, ktorý hovorí o zvrchovanosti Slovenskej republiky, na druhej strane sa tam dodatočne schválil čl. VII, ktorý hovorí o tom, ak sú, že rozhodnutia Európskej únie sú nadradené, resp. zákony Európskej únie sú nadradené slovenským. Ja chcem podotknúť, že my chceme len odstrániť, tento návrh teda chce odstrániť tento rozpor. A zároveň by sme sa v budúcnosti chceli vyhnúť rôznym komplikáciám, ktoré v podstate sú neriešiteľné, resp. sú veľmi ťažko riešiteľné. Takže treba to takto chápať. Ide tu len o odstránenie tohto rozporu, nehovoriac o tom, že skutočne buď chceme byť zvrchovaní, áno alebo nie, aj napriek tomu, že ostávame v Európskej únii. A pritom, ako spomenul poslanec Schlosár, 9 či 11 štátov je, nemá takýto článok v ústave. Čiže to nebolo povinné. Zdá sa mi, že to bola akási nadpráca poslancov, ktorí schválili takýto článok v ústave. Ďakujem.
Figeľ, Ján, podpredseda NR SR (2014-11-10):
Nech sa páči, Igor Hraško.
Grendel, Gábor, podpredseda NR SR (2022-06-16):
Prvú otázku položil pán podpredseda Národnej rady Juraj Blanár ministrovi zdravotníctva Slovenskej republiky Vladimírovi Lengvarskému. Otázka znie: „Vláda Slovenskej republiky sa v rámci svojho programového vyhlásenia zaviazala dostavať dve nemocnice do roku 2025. Taktiež sa zaviazala z pôžičky z plánu obnovy a udržateľnosti financovať výstavbu piatich nemocníc. Pán minister, kedy predložíte zoznam konkrétnych nových nemocníc a harmonogram ich výstavby?“
Pellegrini, Peter, predseda NR SR (2015-04-17):
Pán poslanec Martvoň.
Laurenčík, Milan, podpredseda NR SR (2022-02-02):
Ďakujem, pani poslankyňa. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlásil niekto do rozpravy ústne. Konštatujem, že nik... Ešte som to nedopovedal, takže do rozpravy sa prihlásila pani poslankyňa Monika Kozelová, uzatváram možnosť. Nech sa páči, pani poslankyňa, máte slovo.
M. Hort, podpredseda NR SR: (2008-02-13):
Nech sa páči, pán poslanec.
R. Fico, poslanec: (2003-05-21):
Z. Martináková, podpredsedníčka NR SR: Ďakujem, pán poslanec. Pán poslanec Lintner. Už ste sa vypli. A pán poslanec Tkáč. Nič neplatí. Veľmi nerada, ale budeme musieť zvolať poslanecké grémium... k tomuto bodu. (Ruch v rokovacej sále.) Pán poslanec, zvolávam v tejto chvíli poslanecké grémium. Po porade v poslaneckom grémiu budeme hlasovať o novele Zákonníka práce. (Prerušenie rokovania o 14.56 hodine.) (Pokračovanie v rokovaní o 16.04 hodine.)
Lipšic, Daniel, poslanec NR SR (2016-03-23):
Pán predsedajúci, ja chápem, že prídu náhradníci, a to je vec vládnej koalície... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-05-14):
Ďakujem, pán minister. Pán spravodajca, chcete záverečné? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov . Vládny návrh zákona má tlač 974. Návrh na jeho pridelenie na prerokovanie výborom je v rozhodnutí č. 976. Prosím ministra hospodárstva Slovenskej republiky Tomáša Malatinského, aby na vládny návrh zákona uviedol.
Šedivcová, Viera, poslankyňa NR SR (2013-10-24):
Vážený pán predsedajúci, v rozprave vystúpili páni poslanci Mihál, Kaník, Beblavý a Hlina a pani poslankyňa Nicholsonová. Pristúpime teraz k hlasovaniu o návrhoch zo spoločnej správy. Prosím, pán predsedajúci, dajte hlasovať o bodoch 1 až 5 zo spoločnej správy so stanoviskom gestorského výboru schváliť.
Zmajkovičová, Renáta, podpredsedníčka NR SR (2012-12-05):
V rozprave vystúpi pán poslanec Uhliarik. Nech sa páči.
Kotleba, Martin, poslanec NR SR (2017-04-05):
Ďakujem za slovo. V rozprave vystúpil jeden poslanec, pán poslanec Kotleba, nepodal žiadny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-06-19):
Dávam slovo spravodajcovi, predsedovi gestorského výboru pre zdravotníctvo, pánu poslancovi Novotnému.
Zmajkovičová, Renáta, podpredsedníčka NR SR (2012-09-14):
Pán poslanec Brocka.
S. Janiš, poslanec: (2007-10-25):
No a dnes je totálne vyvrcholenie vašej neschopnosti a vašej slabosti o týchto veciach otvorene na pléne Národnej rady rokovať. Dnes tu trápne vystúpi pán minister, ani nevie k čomu. Dnes tu otvárate rozpravu v rozpore s rokovacím poriadkom. Neviete sa dohodnúť? Ja sa spýtam, kde je pacient, kde je váš volič. Veď zdravotníctvo bolo vašou doménou pred voľbami. No dnes  to ťaháte dozadu. Robíte zdravotnícku sieť len zo svojich štátnych zariadení. Tie, ktoré sa zadlžujú, žiaden princíp, žiadne pravidlá, žiadna otvorenosť, žiadna efektivita, nič, len zdravotné zariadenia. A pán minister povie, tieto zdravotné zariadenia, ktoré sú v sieti, dostanú investičné injekcie, dostanú viac peňazí. Bojíte sa rokovať o tom, že ubližujete neštátnym zdravotníckym zariadeniam, že ubližujete zdravotníckym pracovníkom v neštátnom sektore. A to je hanba!
P. Abrhan, poslanec: (2008-11-27):
Ďakujem pekne.
Bugár, Béla, doterajší podpredseda NR SR (2020-03-20):
Vážené panie poslankyne, páni poslanci, chcem sa opýtať, či každý z vás, kto mal záujem ísť voliť, či využil toto právo. Ak áno, vyhlasujem tajné hlasovanie za skončené. A, samozrejme, prosím overovateľov, aby spočítali hlasy a vyhotovili zápisnicu o výsledku tajného hlasovania. Takže kým nebude výsledok, vyhlásim prestávku, potom, keď nám oznámia overovatelia, že majú výsledok, tak budeme pokračovať v rokovaní. (Prestávka. Spracúvanie výsledkov tajného hlasovania.) (Po prestávke.)
Blaha, Ľuboš, podpredseda NR SR (2024-01-16):
Tak už začnite, nech sa páči.
Jurinová, Erika, podpredsedníčka NR SR (2012-07-02):
Ďakujem pekne. Pán poslanec Mikuláš Huba.
B. Bugár, podpredseda NR SR: (2003-10-23):
Takže pristúpime k hlasovaniu o návrhu poslankyne Národnej rady Slovenskej republiky Anny Záborskej na vydanie zákona, ktorým sa mení zákon Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov (tlač 409). Pán poslanec Novotný, nech sa páči, môžete uvádzať jednotlivé hlasovania.
Bugár, Béla, podpredseda NR SR (2011-12-08):
Ďakujem. Otváram rozpravu. A nakoľko som nedostal žiadnu písomnú prihlášku poslancov, tak sa pýtam, kto sa hlási ústne do rozpravy? Konštatujem, že nikto. Preto vyhlasujem všeobecnú rozpravu za skončenú. Vážené panie poslankyne, páni poslanci, teraz budeme pokračovať prerokovaním jednotlivých volieb, ktoré máme dnes ešte na programe. Pristúpime k rokovaniu o návrhu na voľbu predsedu Najvyššieho kontrolného úradu Slovenskej republiky , tlač 594. Návrh uvedie pán poslanec Štefanec. Nech sa páči, máte slovo.
Hort, Milan, podpredseda NR SR (2010-12-07):
Ďakujem, pán poslanec. S faktickými poznámkami na vás nechce reagovať nikto. Uzatváram možnosť prihlásiť sa s faktickou poznámkou. A teraz nasledujú tí poslanci, ktorým prepadlo poradie v prvom kole. Ide Ján Richter ako prvý, pripraví sa pán poslanec Faič.
Raši, Richard, poslanec NR SR (2016-06-16):
Ďakujem pekne. Chcem poprosiť ešte raz členov mandátového a imunitného výboru o pozornosť, máme rokovanie o 12.00 hodine v miestnosti č. 84. Ďakujem pekne.
Kmec, Stanislav, poslanec NR SR (2019-02-08):
Zápisnica o výsledku tajného hlasovania o návrhu na voľbu člena Správnej rady Tlačovej agentúry Slovenskej republiky v oblasti práva, ktoré sa konalo 7. februára 2019. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti práva bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti práva všetci poslanci odovzdali hlasovacie lístky. Zo 132 odovzdaných hlasovacích lístkov boli 4 neplatné. Zo 128 platných hlasovacích lístkov zistili, že - za Jozefa Tuhovčáka hlasovalo za 78 poslancov, proti 26, zdržalo sa hlasovania 24 poslancov, - za Tamaru Válkovú hlasovalo za 19 poslancov, proti 71 poslancov, zdržalo sa hlasovania 38 poslancov. Na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti práva zvolený Jozef Tuhovčák. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Laššáková, Jana, podpredsedníčka NR SR (2013-10-17):
Chce k rozprave zaujať stanovisko spravodajca? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o presadzovaní práv duševného vlastníctva colnými orgánmi . Vládny návrh zákona je pod tlačou 713, návrh na jeho pridelenie na prerokovanie výborov je v rozhodnutí č. 638. Nech sa páči, pán podpredseda vlády, poprosím vás, aby ste aj tento vládny návrh zákona uviedli.
Bugár, Béla, podpredseda NR SR (2017-02-09):
Na vystúpenie pána poslanca s faktickou ako jediná pani poslankyňa Verešová. Nech sa páči, máte slovo.
Bugár, Béla, podpredseda NR SR (2016-04-28):
Vzhľadom k tomu, že prerokúvame tento návrh zákona v skrátenom legislatívnom konaní, tak sme v treťom čítaní , preto otváram rozpravu v rámci tohto čítania a pýtam sa, či sa hlási niekto do rozpravy. Predpokladám, že pán poslanec Ivan procedurálny návrh má. Môžte to tam nechať, to je v poriadku. Konštatujem, že nikto sa nehlási, takže záverečné hlasovanie, pán poslanec, nech sa páči.
Šimečka, Michal, podpredseda NR SR (2024-02-23):
Ďakujem pekne. Pán poslanec Šipoš z reakciou na faktické.
Dobeš, Peter, poslanec NR SR (2022-11-30):
Ďakujem.
Bernaťák, Tibor, poslanec NR SR (2019-06-26):
Pán predsedajúci, poprosím vás, dajte hlasovať o návrhu zákona ako o celku s odporúčaním gestorského výboru schváliť.
Zimenová, Zuzana, poslankyňa NR SR (2018-05-23):
Ďakujem. (Povedané so smiechom.) Vidíte, čo sa stane, keď chybne vaše meno neustále opakujú. Tak to je moja, moja prvá poznámka. Ja som poslankyňa Zimenová, pani komisárka, nie Zimanová, ale nevadí. (Reakcia komisárky.) Druhá poznámka impeachment neprebieha voči Slovensku, to je infringement, ale beriem. Cudzie slovo, ťažké slovo. (Reakcia komisárky.) Tretia poznámka... Prepáčte, infringement sa to volá. (Prerušenie vystúpenia predsedajúcim.)
A. Belousovová, podpredsedníčka NR SR: (2007-06-20):
Ďalšia faktická poznámka, pani poslankyňa Tóthová, nech sa páči.
Danko, Andrej, predseda NR SR (2020-02-25):
Pani poslankyňa Zvarová Bašistová, pripraví sa pani poslankyňa Grausová.
Pellegrini, Peter, predseda NR SR (2023-12-05):
Poprosím o kľud v rokovacej sále, nech môže pán poslanec vystúpiť.
Pellegrini, Peter, predseda NR SR (2024-01-16):
Pán poslanec Dubéci.
Laššáková, Jana, podpredsedníčka NR SR (2013-03-13):
Ďakujem, pani ministerka. Chce sa vyjadriť v rozprave spravodajca? Nie. Prerušujem rokovanie o tomto bode programu. Je 12.00 hod., vyhlasujem obedňajšiu prestávku, prajem vám všetkým dobrú chuť. A budeme pokračovať o 14.00 hod. o vládnom návrhu zákona, ktorým sa mení a dopĺňa zákon 434/2010 Z. z. o poskytovaní dotácií v pôsobnosti Ministerstva kultúry Slovenskej republiky. (Prerušenie rokovania o 12.04 hodine.) (Pokračovanie rokovania o 13.00 hodine.)
Goga, Pavol, poslanec NR SR (2015-03-17):
Ďakujem za slovo. V rozprave vystúpili ôsmi poslanci. Neboli podané žiadne pozmeňovacie návrhy. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Krupa, Peter, poslanec NR SR (2016-03-23):
Sľubujem. (Potlesk.)
V. Veteška, podpredseda NR SR: (2007-10-16):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Lukšovi.
Budaj, Ján, minister životného prostredia SR (2022-05-05):
Vážený pán poslanec, ďakujem za otázku. Dámy a páni, každý asi viete, že investičný dlh Slovenskej republiky je vysoký. Uvediem vám niekoľko čísiel, ktoré to budú ilustrovať, ktoré by vás iste mohli zaujímať. Jedna celá tri miliardy dlhodobo dlhujeme v oblasti rekonštrukcie vodovodov a 1,56 mld. je investičný dlh za kanalizácie a čistiarne odpadových vôd. Štatistiky, ktoré vám môžem ponúknuť, pokiaľ ide o počet obyvateľov, sú z roku ´20, lebo čerstvejšie zatiaľ v tejto oblasti nemám. V roku ´20, čiže pred dvomi rokmi, bol počet obyvateľov napojených na verejnú kanalizáciu 3 805 182, čo predstavovalo 69,7 % obyvateľov s verejnou kanalizáciou z celkového počtu obyvateľov. Čiže, zaokrúhlime to, 70 %, ale okolité štáty strednej Európy sú naozaj okolo 90. Čiže tých 20 percent to je veľmi veľa ľudí, ktorí oprávnene môžu poukazovať na to, že dane platia, ale nemajú zabezpečené napojenie na kanalizáciu. Z celkového počtu 2 890 samostatných obcí malo vybudovanú verejnú kanalizáciu 1 148. Čiže 39,7 % obcí z celkového počtu. Je to šokujúce číslo doslova, vidíme tu veľký nepomer, že počty obyvateľov máme 70 %, ale ak sa pozrieme na počty obcí, tak je to len 40 % zaokrúhlene. Aj toto nám naznačuje obrovskú rozdrobenosť osídlenia na Slovensku, veľmi veľký počet obcí pod 2 000 obyvateľov a aj pod 200 obyvateľov. Percento obyvateľov s verejnou kanalizáciou, teda ako som zmienil, je v tomto nepomere a to ilustruje zároveň ďalší znepokojivý fakt, že obce takto rozdrobené administratívne sú pri dnešných možnostiach Slovenskej republiky, nevieme ich obslúžiť týmito službami najbližšie roky, dohromady teda nám chýbajú 3 mld. slovenských, európskych peňazí. Obce v aglomeráciách nad 2-tisíc obyvateľov, ktoré, ktorých stav odvádzania, čistenia komunálnych odpadov nedosahuje súlad s požiadavkami smernice EÚ, čiže buď ich nemajú, alebo sú nekvalitné, alebo sú nevyhovujúce čističky, majú možnosť podpory zo zdrojov Európskej únie. Obce pod 2-tisíc, ako iste aj vy viete, takú možnosť nemajú. Európska únia akoby aj týmto naznačuje, že urbanizácia Slovenska niekam musí napredovať a že niektoré veci sú naozaj ťažko dofinancovateľné. Kvalita životného prostredia na programové obdobie 2014 – 2020 podporovala tieto obce a v mnohých teda aj úspešne prišlo k zapojeniu na vodovody a kanalizácie. Spoluúčasť štátu, to znamená zdrojov štátneho rozpočtu na spolufinancovaní týchto projektov, predstavuje 10 % z celkových oprávnených výdavkov projektu, ťažiskovú časť dáva teda Európska komisia a európsky štát, Európska únia financovaná zo zdrojov kohézneho fondu. Práve tento kohézny fond však oslabil na obdobie ´21 – ´27. Tu je stratégia spolufinancovania projektov zo štátneho rozpočtu v rámci programu Slovenska komplikovanejšia a stanovuje ju vlastne ministerstvo financií. Čo sa týka financovania zo zdrojov Európskej únie v rámci Operačného programu – Kvalita životného prostredia, bolo ku dnešnému dňu zazmluvnených 44 projektov na budovanie verejných kanalizácií v sume zhruba 457 856-tisíc. Z toho zdroje Európskej únie boli... (Prerušenie vystúpenia predsedajúcim.)
Sulík, Richard, poslanec NR SR (2022-09-28):
Toto je, neviem, či toto je môj historicky prvý procedurálny návrh za celých dvanásť rokov, čo som v politike, tak poprosím, pozorne počúvajte. Pán Kuffa má pravdu, ja som dostal desať minút navyše, lebo utiekol mi čas, tak som poprosil pána Blanára, aby sa spýtal, či je všeobecný súhlas (potvrdzujúca reakcia predsedajúceho), že si vyberiem desať minút, ktoré by som dostal v ústnej rozprave. Ja som za to sľúbil, že ja sa do ústnej rozpravy už neprihlásim, hej, aby teda toto bolo jasné. A ten všeobecný súhlas bol vrátane pána Kuffu... Teda ak tu sedel. On je, on je taký jak elektrón, že všade... všade a nikde súčasne, tak možno práve vtedy tu nebol. (Reakcie z pléna.)
Ďuriš Nicholsonová, Lucia, podpredsedníčka NR SR (2019-02-01):
Teraz dávam slovo spravodajcovi, ktorého určil navrhnutý gestorský výbor pre vzdelanie, vedu, mládež a šport, poslancovi Poliačikovi, aby predniesol spravodajskú informáciu, nech sa páči.
M. Jureňa, minister pôdohospodárstva SR: (2006-10-20):
Predloženým vládnym návrhom zákona sa posilní hospodárske postavenie štátneho podniku Žrebčín Topoľčianky pri zachovaní a šľachtení plemien hospodárskych zvierat koní. Od svojho založenia v októbri 1921 zaujal žrebčín miesto šľachtiteľského centra chovu koní na našom území v širokom spektre chovaných plemien. Aj keď žrebčín počas svojej 80-ročnej histórie prešiel mnohými ekonomickými a spoločenskými zmenami a obdobiami, ktoré neboli vždy priaznivo naklonené chovu koní, zachoval si vždy ako štátny podnik odborný a spoločenský kredit. Návrh zákona má za cieľ zabezpečiť pre budúce pokolenia zachovanie dosiahnutých šľachtiteľských úspechov a plnenie ďalších spoločenských a odborných úloh žrebčínom. Na to vytvára návrh zákona právny rámec. Podľa predloženého návrhu zákona nebude možné Žrebčín Topoľčianky previesť z vlastníctva štátu na iné osoby podľa zákona o privatizácii či poskytnúť náhradné plnenie v pozemkoch v reštitúcii, čo sa stalo v nedávnom období. Dôležitým ustanovením návrhu zákona je zavedenie priamej správy majetku štátu, ktorý potrebuje žrebčín na plnenie svojich úloh bez nájomného vzťahu so Slovenským pozemkovým fondom. Tieto opatrenia vytvoria priaznivú situáciu na plnenie hlavných úloh žrebčína, ako mu ich ukladá návrh zákona. Vážený pán predseda, vážené pani poslankyne, vážení páni poslanci, vzhľadom na potrebu upraviť hospodárske postavenie Národného žrebčína Topoľčianky obraciam sa na vás so žiadosťou o prerokovanie vládneho návrhu zákona a jeho schválenie. Ďakujem za pozornosť.
Jurinová, Erika, podpredsedníčka NR SR (2013-05-31):
Ďakujem pekne. S reakciou na faktické poznámky pán poslanec Novotný.
Hrnčiar, Andrej, podpredseda NR SR (2018-06-18):
Päť faktických poznámok. Nech sa páči, pán poslanec Dostál.
M. Číž, podpredseda NR SR: (2009-12-08):
(Hlasovanie.) 131 prítomných, 34 za, 41 proti, 55 sa zdržalo, 1 nehlasoval. Konštatujem, že Národná rada nebude pokračovať v rokovaní ani o tomto návrhu zákona. Teraz, vážené kolegyne, kolegovia, máme ešte jednu povinnosť. Na základe námietky pána poslanca Antona Korbu, ktorú podal v piatok 4. decembra bezprostredne po hlasovaní proti výsledku hlasovania v prvom čítaní o návrhu poslanca Jarjabka na vydanie novely zákona o Slovenskom rozhlase a Slovenskej televízii (tlač 1329), kde ho vykázalo, že nehlasoval, pričom pán poslanec hlasoval za. Takže teraz budeme hlasovať o jeho námietke o tom, či (reakcie v sále) rešpektujeme jeho námietku, a tým pádom budeme... (Ruch a reakcie v sále.) Vážení páni poslanci z opozície opäť, vzhľadom na to, že sme očakávali váš postup, sme si všetko overili. Pán poslanec jednoznačne požiadal vo svojom vystúpení, kde ste neboli o..., vo svojom vystúpení v piatok, keď sme odchádzali, upozornil na to, čo je, na situáciu a požiadal. Takže, vážení páni, hlasujeme o námietke proti hlasovaniu pána poslanca Korbu. Prezentujeme sa, prosím, a hlasujeme. Hlasujeme o námietke, čím ju zoberieme na vedomie, že ho vykázalo zle hlasovacie zariadenie, a pokiaľ ju zoberieme na vedomie, tak žiadal o nové hlasovanie. (Hlasovanie.) 128 prítomných, 65 za, 52 proti, 8 sa zdržalo, 3 nehlasovali. Národná rada vzala na vedomie námietku pána poslanca Korbu, a preto musíme pristúpiť k opakovanému hlasovaniu o tlači 1329. (Reakcie v pléne.) Poprosím spravodajcu z výboru pre kultúru a médiá poslanca Jána Podmanického, aby opakovane uviedol hlasovanie v prvom čítaní.
Szőllős, Ján, poslanec NR SR (2023-05-10):
Keďže včera bol v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
D. Jarjabek, poslanec: (2007-10-16):
K tomu, čo ste hovorili, o tých odborných veciach. Rád si sadnem s vaším pánom asistentom, ktorý vám to napísal. A skutočne bude mi cťou, keď sa o tom budem môcť s ním baviť, aby sme sa teda navzájom presviedčali, aby druhý raz napísal niečo iné. No a keď ste už hovorili tak zainteresovane o tých počtoch redaktorov, ktorí odišli zo Slovenskej televízie. Viete, koľko redaktorov odišlo zo Slovenského rozhlasu? Ďakujem za pozornosť.
Laššáková, Jana, podpredsedníčka NR SR (2015-04-16):
Prerušujem rokovanie. Vyhlasujem obedňajšiu prestávku do 14.00 hod. Prajem vám všetkým dobrú chuť a o 14.00 hod. budeme pokračovať v rozprave. (Prerušenie rokovania o 12.19 hodine.) (Pokračovanie rokovania o 14.00 hodine.)
Zmajkovičová, Renáta, podpredsedníčka NR SR (2012-09-25):
Pán poslanec Vašečka.
L. Miklós, minister životného prostredia SR: (2002-08-19):
I. Presperín, podpredseda NR SR: Nie, nie, nie, je to reakcia na faktické poznámky a na tie už faktické pripomienky nebudú. (Reakcia z pléna.) Minister reaguje na faktické poznámky, pán poslanec. Nech sa páči.
Hrušovský, Pavol, podpredseda NR SR (2010-08-06):
S faktickými poznámkami na vystúpenie pani poslankyne Vaľovej štyria páni poslanci, posledná, pardon, pán poslanec Pado ôsmy. Končím v tejto chvíli možnosť prihlásiť sa ďalším pánom poslancom. Pán poslanec Janiš.
Laššáková, Jana, podpredsedníčka NR SR (2014-05-27):
Ukončíme, ukončíme technickú prestávku. Pani navrhovateľka, pani ministerka, poprosím vás, aby ste zaujali miesto... (Reakcia ministerky zdravotníctva.) Tak, tak, tak. Vraciame sa k návrhu, k vládnemu návrhu zákona o podmienkach výkonu volebného práva a spojená rozprava, ktorá bola o vládnom návrhu zákona o volebnej kampani. Nech sa páči, pán podpredseda vlády. [Pokračovanie rokovania opätovným otvorením zlúčenej rozpravy o vládnom návrhu zákona o podmienkach výkonu volebného práva a o zmene Občianskeho súdneho poriadku (tlač 659) a o vládnom návrhu zákona o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 660).]
Lipšic, Daniel, poslanec NR SR (2015-12-09):
Ja budem len stručný. O téme, ako sú interrupcie alebo registrované partnerstvá, sa podľa mňa dá inteligentne diskutovať. Je to vážny problém, morálny, právny, a tak ako to bolo pred tromi rokmi pri registrovaných partnerstvách, tak obávam sa, že aj teraz tá diskusia nie je inteligentná, nie je rozumná. Je plná skôr osočovaní, radikalizmu, invektív z obidvoch strán, musím povedať. Z obidvoch strán, takže sa mi zdá, že nás výrazne ďalej neposúva a ja sa tým pádom k meritu veci radšej ani v diskusii nezapojím.
Jánoš, Vladimír, poslanec NR SR (2014-03-27):
Ďakujem pekne. Vážená pani podpredsedníčka, vážené dámy, vážení páni, dovoľte mi v súlade s § 79 rokovacieho poriadku predložiť Národnej rade spoločnú správu výborov o prerokovaní vládneho návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov, ktorá je pod tlačou tlač 952a, vo výboroch v druhom čítaní. Uvedený vládny návrh zákona Národná rada svojím uznesením z 26 marca 2014 č. 1094 pridelila na rokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Uvedené výbory vládny návrh zákona prerokovali v určenom termíne ihneď a zhodne ho odporúčali Národnej rade schváliť s pripomienkami. Gestorský výbor nedostal žiadne stanoviská od poslancov tých výborov, ktorým návrh nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy. Gestorský výbor navrhuje hlasovať o pripomienkach nasledovne, spoločne o bodoch 1 až 32 s odporúčaním schváliť ich. Gestorský výbor odporúča Národnej rade zákon ako celok schváliť v znení pripomienok uvedených v spoločnej správe výborov, ktorú máte, vážení páni poslanci, pani poslankyne, k dispozícii. Spoločná správa výborov bola schválená uznesením gestorského výboru č. 124. Vážená pani podpredsedníčka, skončil som, otvorte, prosím, rozpravu.
Paška, Pavol, predseda NR SR (2013-12-12):
Ďakujem pekne, pani podpredsedníčka. Pán poslanec Simon.
P. Hrušovský, predseda NR SR: (2005-06-30):
(Hlasovanie.) 135 prítomných, 98 za, 37 sa zdržalo. Schválili sme návrh. M. Majdová, poslankyňa: Teraz by sme mali hlasovať o bode 55, ale keďže sme pred chvíľou v spoločnom hlasovaní schválili bod 54 spoločnej správy, tak o tomto bode nebudeme hlasovať.
Žiga, Peter, podpredseda NR SR (2024-06-26):
Pani poslankyňa Jaurová.